Standarden beskriver tydelig hva ledelsen må forplikte seg til og følge opp for å forsikre seg om at ledelsessystemet gir ønskede resultater og at målene oppnås.
Viktige forhold i denne forbindelse er at ledelsen må beslutte bedriftens arbeidsmiljøpolicy som er forankret i bedriftens visjon, forretningside og verdigrunnlag.
Arbeidsmiljøpolicyen skal gi rammer for arbeidsmiljømålene, og målene skal følges opp og evalueres. Dette skal bla. gjøres i forbindelse med ledelsens gjennomgåelse. Ledelsens gjennomgåelse er en viktig aktivitet som bidrar til at ledelsen må ta ansvar for ledelsessystemet og sørge for at det tildeles tilstrekkelige ressurser til å realisere arbeidsmiljøpolicy, mål og planer.